Document ID: 31981D0420

31981D0420
L 162/4
SLUŽBENI LIST EUROPSKE UNIJE
ODLUKA VIJEĆA
od 19. svibnja 1981.
o sklapanju Protokola o suradnji u suzbijanju onečišćavanja Sredozemnog mora naftom i drugim štetnim tvarima u slučajevima opasnosti
(81/420/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 235.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da je na sastanku održanom u Kopenhagenu 7. i 8. travnja 1978. Europsko vijeće odlučilo da bi Zajednica trebala sprečavati i nadzirati onečišćavanje mora, posebno ugljikohidratima, što je jedan od glavnih ciljeva, i zatražilo od Vijeća hitno uvođenje odgovarajućih mjera unutar Zajednice i usvajanje zajedničkog stajališta u nadležnim međunarodnim tijelima, posebno s obzirom na istraživanja i provedbu djelotvornih mjera nadzora onečišćavanja;
budući da se u akcijskim programima Europskih zajednica za okoliš (2) naglašava koliko je suzbijanje onečišćavanja mora općenito važno za Zajednicu, zatim se, između ostalog, utvrđuju akcije Zajednice za suzbijanje onečišćavanja mora uzrokovanog prometom i brodskim prijevozom te navodi da je zaštita morske vode prioritetna zadaća s ciljem očuvanja za život važne ekološke ravnoteže;
budući da se Barcelonskom konvencijom o zaštiti Sredozemnog mora od onečišćavanja od 16. veljače 1976. između ostalog predviđa poduzimanje potrebnih mjera da bi se osigurala suradnja u suzbijanju onečišćavanja Sredozemnog mora naftom i drugim štetnim tvarima u slučaju opasnosti;
budući da se u članku 24. Barcelonske konvencije navodi da će Konvencija i njezini protokoli biti otvoreni za potpisivanje Europskoj ekonomskoj zajednici; budući da je ona već sklopila Konvenciju o zaštiti Sredozemnog mora od onečišćavanja i Protokol o sprječavanju onečišćavanja Sredozemnog mora potapanjem otpadnih i drugih tvari s brodova i iz zrakoplova;
budući da se Protokolom o suradnji u suzbijanju onečišćavanja Sredozemnog mora naftom i drugim štetnim tvarima u slučaju opasnosti predviđa da stranke surađuju u izradi planova u slučaju opasnosti, promicanju metoda nadzora onečišćavanja mora ugljikohidratima, širenju informacija o sustavu resursa i o novim metodama sprečavanja i nadzora onečišćavanja kao i u razvijanju odgovarajućih istraživačkih programa;
budući da je potrebno da Zajednica pristupi Protokolu, u skladu s člankom 26. Barcelonske konvencije, kako bi se koristili mehanizmi zajedničkog tržišta radi postizanja jednog od ciljeva Zajednice u zaštiti okoliša i kvalitete života; budući da Ugovor ne sadrži odredbe o ovlastima za poduzimanje takvih radnji;
budući da je potrebno da Zajednica pristupi Protokolu kako bi sudjelovala u razmjeni informacija i u zajedničkim istraživanjima i tako ostvarila gore navedeni cilj zajedno s državama članicama, ne dovodeći u pitanje ulogu koju su one ranije imale u okviru Barcelonske konvencije; budući da ovo nije u suprotnosti s budućim aktivnostima Zajednice;
budući da se spomenutim Protokolom predviđaju razmjena informacija, zajednička istraživanja i suradnja na moru, koji po svojoj prirodi nemaju zajednička pravila na koja bi mogli utjecati sporazumi koje bi države članice možda željele sklopiti na ovom području,
ODLUČILO JE:
Članak 1.
Protokol o suradnji u suzbijanju onečišćavanja Sredozemnog mora naftom i drugim štetnim tvarima u slučajevima opasnosti odobrava se u ime Europske ekonomske zajednice.
Tekst Protokola priložen je ovoj Odluci.
Članak 2.
Predsjednik Vijeća polaže isprave o pristupu kako je predviđeno u članku 26. Barcelonske konvencije.
Sastavljeno u Bruxellesu 19. svibnja 1981.

Labels: 5
20